Division of Property held on Lease
Material: papyrus
Place: Hermopolites
Categories: Teilung von Land (Pacht)
[Εὐδαιμονὶς] ἡ καὶ Τετῆς καὶ Σοῆρις ἡ καὶ Σουεροῦς ἀμφότεραι Ἡρώδου τοῦ καὶ Τιβερίου Ἥρωνος ἡ μὲν 
[Τετῆς δ]ιὰ Διονυσίου τοῦ καὶ Πλάντα ἐπικαλουμένου Λούπου Διονυσίου ἀνδρὸς ἡ δὲ Σουεροῦς διὰ Διοσκουρίδου 
[τοῦ καὶ ]..... Πλούτωνος ἀνδρὸς ἀλλήλαις χα[ί]ρειν. ὁμολογοῦμεν διῃρῆσθαι πρὸς ἀλλήλας ἐπὶ τοῦ παρόντος 
[ὃ ἔχομεν ἐ]ν μισθώσει οὐσιακ[ὸ]ν ἀμπελικὸν κτῆμα ἐν κώμῃ Θραγὴ τοῦ Περὶ Πόλιν Ἄνω ἐκ τοῦ Ξένωνος κλήρου 
......[ ὅσου] ἐστὶν ἀρουρηδοῦ ἐν ὧι πωμάριον καὶ κεκληρῶσθαι τὴν μὲν Σοῆριν τὴν καὶ Σουεροῦν τὴν νοτινὴν 
[μερίδα ][δουσ]α [ὑ]πὲρ ἐκλογῆς τῇ Εὐδαιμονίδι παραχρῆμα ἀργυρίου δραχμὰς διακοσίας δέκα , ἧς ἐστιν σχοινισμὸς 
........[ ἀ]ρχομένου νότου ε[ἰ]ς β[ο]ρρᾶ ἐντὸς τείχους τοῦ κτήματος ἐν [σ]ταδίωι δευτέρωι μετὰ λιβικὸν τεῖχος 
[σχοινίον ἕν ,] ἀπὸ τείχους λιβικο[ῦ] εἰς ἀπηλιώτην ἐπί τι σχοινίον ἓν ἥ[μισ]υ τέταρτον ἐκκαιδέκατον δυοτριακοστὸν 
[τετρακαιεξηκ]οστόν , ἀπὸ δὲ τοῦ αὐτοῦ ὁρίου ἐκβά[σ]εως εἰς βορρᾶ σχοινίου ἥμισυ ὄγδο[ο]ν [ἐ]κκαιδέκατον δυοτρια
[κοστὸν  καὶ ἀπ]ὸ τούτου τοῦ ὁρί[ο]υ εἰς ἀπηλιώτη[ν μ]έχρι τε[ί]χους ἀπηλιωτικοῦ ὅ ἐστιν ὅρι[ο]ν τοῦ κτήματος 
[τοῦ παντὸς ἐ]κβάσεως σχ[ο]ινίου τέταρτον ὄγδοον δυοτριακοστόν , τὴν δὲ Εὐδαιμον[ί]δα τὴν καὶ Τετῆν κε
[κληρῶσθαι] τὴν βορρινὴν μερίδα, λαβ[ο]υσα παρὰ τῆς Σουεροῦτος ὡς πρόκειται τὰς τοῦ ἀργυρί[ο]υ δραχ διακοσίας δέκα  
[κατὰ τοὺς πρ]οκειμένους σχοινισμοὺς τ[ῆ]ς νοτινῆς μερίδος ὅσου ἐστὶν ἀρουρηδοῦ. ἔσται δὲ ἡ ἀνόρθωσις τῶν 
[νῦν ἀποκαθι]στανομένων κοινῶν [τ]ειχῶ[ν] ἀ[πὸ κ]οινῶν λ[η]μμάτων. ποτιεῖ [δὲ] ἑκάστη ἡμῶν τὴν ἴδιαν μερίδα 
.........σι καὶ κυκλευταῖς καὶ ἀ[ν]τηρευτα[ῖ]ς [ἀπὸ το]ῦ κοινοῦ ἡμῶν λάκκου ὄντος ἐν κτήματι ἰδί[ω]ι ἡμῶν ἀπὸ λιβι
[κοῦ τείχους τοῦ ο]ὐσιακοῦ κτήματος  ἡμέραν, τῆς δαπάνης τῆς τε ἐπισκευῆς καὶ κατασκευῆς τοῦ ξυλικοῦ 
[ὀργάνου καὶ ὁμ]οίως λάκκου καὶ ἀναψη[σμοῦ οὔσης π]ρ[ὸ]ς ἀμφοτέρας. παρέξει δὲ ἡ λαχοῦσα τὴν ν[ο]τινὴν μερίδα τῇ λαχούσῃ 
[τὴν βορρινὴ]ν πρ[ὸ]ς μόνας τὰς ἡμ[έ]ρας τῆς τρύγης εἴσ[ο]δον καὶ ἔξοδον διὰ ἀπηλιωτικ[ο]ῦ τείχους π[ρὸ]ς βορρίνωι ὁρίωι αὐτῆς, 
[καὶ ὁμοίως] ἡ [λ]αχοῦσα τὴν βορρινὴν π[αρ]έξει τῇ λαχούσῃ τὴν νοτινὴν τὸ ὑδραγωγεῖσθαι τὸ ὕδωρ διὰ τοῦ προόντος ὑδρα
[γωγοῦ το]ῦ πρὸς τῷ λιβικῶι τείχε[ι] τοῦ κτήματος πρ[ὸ]ς τὸ ποτίζεσθαι ὅλην τὴν νοτινὴν μερίδα, καὶ ὁμοίως, εἰ χρεία γείνοιτο 
[ποτίσαι ἐ]ν ἀναβάσει ἀπὸ ποδὸς τὴν αὐτὴν νοτινὴν μερίδα, παρέξει ἡ λαβοῦσα τὴν βορρινὴν μερίδα τὸ ὑδραγωγεῖσθαι διʼ αὐ
[τῆς, τῶν] δημοσίων πάντων τοῦ κτήματος σιτικῶν τε καὶ ἀργυρικῶν τῶν ἔμπροσθεν καὶ τῶν ἐπεσομένων χρόνων καὶ 
[τῶν ἀνη]κόντων τῷ φίσκωι ὄντων πρὸς ἀμφοτέρας διὰ τὸ ἐπὶ τούτοις συμπεφωνηκέναι . ἡ διαίρεσις κυρία μέν[ο]ντος 
[ἡμῖν τοῦ λόγ]ου περὶ ὧν ἔχομεν πρὸς ἀλλήλας.  ιθ Αὐτοκράτορος Καίσαρος Τραιανοῦ Ἁδριανοῦ Σεβα[σ]τοῦ Ἐπεὶφ τετρας καὶ εἰκὰς. 
 [Εὐδαιμον]ὶς ἡ καὶ Τετῆς Ἡρώδ[ου τ]οῦ καὶ Τιβερίου Ἥρωνος διὰ Διονυσίου τοῦ καὶ Πλάντα ἐπικαλουμένου
[Λούπου Διον]υσί[ο]υ ἀνδρὸς [διῄρημα]ι [κ]αθὼς πρόκειται. 
<gap/>